На основу чл. 30. и 31. став 1. тачка 2) Закона о избору народних посланика („Службени гласник РС“, број 14/22) и чл. 10. став 1. тачка 2. Пословника изборне комисије општине Житорађа („Службени лист града Ниша“, број 15/2022), Изборна комисија општине Житорађа, на седници одржаној 18.марта 2022. године, донела је

**Р Е Ш Е Њ Е**

**о именовању члана и заменика члана Изборне комисије општине Житорађа у проширеном саставу**

1.На предлог Српске странке Заветници, у Изборну комисију општине Житорађа у проширеном саставу именују се:

- за члана Роберт Миловановић,

- за заменика члана Станислав Стојановић.

2.Ово решење објављује се на веб-презентацији Републичке изборне комисије и веб-презентацији општине Житорађа.

3.Ово решење ступа на снагу даном доношења, а примењује се од наредног дана од дана доношења.

**О б р а з л о ж е њ е**

 Републичка изборна комисија је, на седници одржаној 20. фебруара 2022. године, донела Решење 02 број 013-516/22, којим је проглашена Изборна листа МИЛИЦА ЂУРЂЕВИЋ СТАМЕНКОВСКИ – Српска странка Заветници, за изборе за народне посланике Народне скупштине, расписане за 3. април 2022. године, коју је поднела Српска странка Заветници.

 Овлашћено лице Српске странке Заветници, Александар Јовановић, 17. марта 2022. године, доставило је предлог за именовање члана и заменика члана Изборне комисије општине Житорађа у проширеном саставу бр. 013-13-58/2022.

 Разматрајући поднети предлог, Изобрна комисија општине Житорађа је утврдила да је предлог дозвољен, уредан, благовремен и поднет од овлашћеног лица, као и да предложени члан, односно заменик члана испуњавају Законом прописане услове за именовање и имају бирачко право, у складу са чим је донета одлука у диспозитиву овог решења.

**Упутство о правном средству:** Против овог решења подносилац проглашене изборне листе и бирач могу поднети приговор Републичкој изборној комисији у рокуод 48 часова од објављивања овог решења на веб-презентацији Републичке изборне комисије.

Број: 013-13-58/2022

У Житорађи, 18. март 2022. године

**ИЗБОРНА КОМИСИЈА ОПШТИНЕ ЖИТОРАЂА**

 ПРЕДСЕДНИК

ЈованаАтанасковић